CELEX: 32010D0256
Language: lv
Date: 2010-04-30 00:00:00
Title: 2010/256/: Komisijas Lēmums ( 2010. gada 30. aprīlis ), ar ko groza Lēmumu 92/216/EEK attiecībā uz zirgu sacensības koordinējošo iestāžu saraksta publicēšanu (izziņots ar dokumenta numuru C(2010) 2630) (Dokuments attiecas uz EEZ)

5.5.2010   
            
            
               LV
            
            
               Eiropas Savienības Oficiālais Vēstnesis
            
            
               L 112/8
            
         KOMISIJAS LĒMUMS
   (2010. gada 30. aprīlis),
   ar ko groza Lēmumu 92/216/EEK attiecībā uz zirgu sacensības koordinējošo iestāžu saraksta publicēšanu
   (izziņots ar dokumenta numuru C(2010) 2630)
   (Dokuments attiecas uz EEZ)
   (2010/256/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1990. gada 26. jūnija Direktīvu 90/428/EEK par tirdzniecību ar zirgu dzimtas dzīvniekiem, kas paredzēti sacensībām, un par piedalīšanās nosacījumiem sacensībās (1) un jo īpaši tās 4. panta 3. punktu,
   tā kā:
   
               (1)
            
            
               Direktīvā 90/428/EEK ir izklāstīti nosacījumi, ar kuriem regulē tirdzniecību ar zirgu dzimtas dzīvniekiem, kas paredzēti sacensībām, un nosacījumi, ar kuriem regulē to piedalīšanos sacensībās. Jo īpaši tās 4. panta 2. punktā dalībvalstīm sniegtas iespējas rezervēt ar oficiāli šim mērķim apstiprinātu vai atzītu iestāžu starpniecību konkrētu procentu no naudas balvas vai peļņas, ko var gūt no minētajā pantā norādītajām konkrētajām sacensībām vai sacensību veidiem, lai garantētu ciltsdarba attīstību un uzlabošanu.
            
         
               (2)
            
            
               Saskaņā ar 1. panta 2. punktu Komisijas 1992. gada 26. marta Lēmumā 92/216/EEK par datu vākšanu attiecībā uz zirgu sacīkstēm, kā minēts Padomes Direktīvas 90/428/EEK 4. panta 2. punktā (2), katra dalībvalsts publicēšanas nolūkā dara Komisijai zināmu tās koordinējošās iestādes nosaukumu un adresi, kas ir izraudzīta nepieciešamo datu vākšanai attiecībā uz zirgu sacīkstēm un finansējuma sadalei, kā noteikts Direktīvas 90/428/EEK 4. panta 2. punktā.
            
         
               (3)
            
            
               Ar Padomes 2008. gada 15. jūlija Direktīvu 2008/73/EK, ar ko vienkāršo informācijas norādīšanas un publicēšanas procedūras veterinārijas un zootehnikas jomā (3), cita starpā tika grozīts Direktīvas 90/428/EEK 4. panta 2. punkts, piešķirot dalībvalstīm pienākumu darīt pieejamu informāciju, kas iegūta šo dalībvalstu atbildības jomā.
            
         
               (4)
            
            
               Saskaņā ar Direktīvas 90/428/EEK 4. panta 2. punktu tagad katras dalībvalsts pienākums ir informēt pārējās dalībvalstis un sabiedrību par to iespēju izmantošanu, kas sniegtas minētās direktīvas 4. panta 2. punkta pirmajā ievilkumā, un par finansējuma sadales kritērijiem, kas minēti 4. panta 2. punkta otrajā ievilkumā.
            
         
               (5)
            
            
               Tāpat kā attiecībā uz citām Eiropas Savienības tiesību jomām, kurās ar Direktīvu 2008/73/EK ir ieviestas informācijas procedūras tīmeklī, uzskata, ka Komisijai ir jāpalīdz dalībvalstīm un sabiedrībai piekļūt šādai informācijai, nodrošinot tīmekļa vietni, kurā dalībvalstis var ievietot saiti uz savas valsts tīmekļa vietni.
            
         
               (6)
            
            
               Dalībvalstīm jādod pietiekams laiks, lai izveidotu valsts tīmekļa vietnes. Tāpēc grozījumi, ko ievieš ar šo lēmumu, ir jāpiemēro no 2010. gada 1. maija.
            
         
               (7)
            
            
               Tādēļ attiecīgi jāgroza Lēmums 92/216/EEK.
            
         
               (8)
            
            
               Šajā lēmumā paredzētie pasākumi ir saskaņā ar Zootehnikas pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 92/216/EEK 1. panta 2. punktu aizstāj ar šādiem punktiem:
   
      “2.   Katra dalībvalsts, izmantojot tīmekļa vietni, dara Komisijai, pārējām dalībvalstīm un sabiedrībai zināmu tās koordinējošās iestādes nosaukumu un adresi, kas ir izraudzīta saskaņā ar 1. punktu.
      3.   Lai dalībvalstīm palīdzētu darīt pieejamu šo informāciju, Komisija nodrošina tīmekļa vietni, kurā katra dalībvalsts ievieto saiti uz savas valsts tīmekļa vietni, kas izveidota saskaņā ar 2. punktu.
      Dalībvalstis Komisiju informē par minētajām tīmekļa vietnes saitēm vēlākais līdz 2010. gada 30. aprīlim.”
   
   2. pants
   Šo lēmumu piemēro no 2010. gada 1. maija.
   3. pants
   Šis lēmums ir adresēts dalībvalstīm.
   
      Briselē, 2010. gada 30. aprīlī
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 224, 18.8.1990., 60. lpp.
   
      (2)  OV L 104, 22.4.1992., 77. lpp.
   
      (3)  OV L 219, 14.8.2008., 40. lpp.